SREDNJA STRUKOVNA ŠKOLA

BANA JOSIPA JELAČIĆA SINJ

Klasa:003-06/19-02/18

Urbroj:2175-28-01-19-1

U Sinju, 16. listopada 2019.

**ZAPISNIK S 21. SJEDNICE ŠKOLSKOG ODBORA**

Nazočni članovi: Gordana Blažević, predstavnik nastavničkog vijeća; Ivica Borić, predstavnik nastavničkog vijeća; Goran Batarelo, predstavnik svih zaposlenih, Neven Filipović-Grčić; predstavnik Osnivača. Ostali nazočni po službenoj dužnosti: ravnatelj Stipe Ivišić, tajnica Milidina Mić, zapisničarka Branka Vlastelica.

Nisu nazočni: Anamarija Doljanin i Ivan Bugarin, predstavnici Osnivača i Damir Kovačević, predstavnik roditelja.

Predsjednica Školskog odbora prof. Blažević pozdravlja nazočne, te ustanovljuje da postoji kvorum. Predsjednica predlaže dnevni red po pozivu i pita ima li tko nadopunu.

Ivica Borić predlaže da se u dnevni red doda točka „Dani kolektivne sadnje drveća“, kao četvrta po redu. Predsjednica predlaže izmijenjeni dnevni red:

1. Verifikacija zapisnika 20. sjednice Školskog odbora
2. Izvještaj ravnatelja o realizaciji zaključaka 20. sjednice Školskog odbora
3. Raskid ugovora o radu za radno mjesto voditelja računovodstva
4. Dani kolektivne sadnje drveća
5. Prijedlozi i mišljenja

Dnevni red se jednoglasno usvaja.

**1.Verifikacija zapisnika 20. sjednice Školskog odbora**

Nema prigovora na zapisnik 20. sjednice. Zapisnik se jednoglasno usvaja.

Tajnica škole predlaže da Školski odbor donese odluku o načinu postavljanja zapisnika sa sjednica na mrežnu stranicu škole, odnosno da se odluči hoće li to biti skraćena ili puna verzija zapisnika. Nadalje navodi da će uskoro škola potpisati ugovor sa tvrtkom koja se bavi GDPR-om, čime će se riješiti problem tajnosti podataka. Odlučeno je da će se ubuduće zapisnik u cijelosti postavljati na mrežne stranice škole.

**2. Izvještaj ravnatelja o realizaciji zaključaka 20. sjednice Školskog odbora**

2.1. Legalizacija

Ravnatelj škole izvještava o problemu dokumentacije škole, odnosno nedostatku dozvola. Objašnjava da će se morati provesti postupak legalizacije škole, inače se neće moći sudjelovati na natječajima. Goran Batarelo postavlja pitanje troškova procesa legalizacije. Ravnatelj nastavlja da škola mora pripremiti svu dokumentaciju da bi Županija mogla odobriti proces, te da treba unajmiti arhitekta koji će napraviti potreban plan. Već je kontaktiran jedan ured te je postupanje krenulo.

2.2. Raspored

Ravnatelj navodi da je zatražio mišljenje Ministarstva vezano za to pitanje. Školski sat po zakonu traje 45 minuta, te za promjenu dužine trajanja bilo kojeg sata treba imati suglasnost osnivača. I ta odluka treba biti upisana u Godišnji plan i program. Pošto su sad prošli rokovi, ravnatelj će na prvom sastanku u Županiji zatražiti promjenu rasporeda, odn. skraćenje zadnja tri sata za 5 minuta. Veliki odmor bi tada trajao 20 minuta.

Prijedlog je potekao od Vijeća učenika i Vijeća roditelja.

2.3. Domar

Domar je montirao 6 školskih ploča u učionice. Ravnatelj predlaže da se učionicu br. 5 uredi kao model svih učionica. Na jednu trećinu ploče ide projektor, a druge dvije služe za pisanje. Na taj način u učionicama više neće biti potrebna platna za projektor.

2.4. CARNET

Škola je primila poziv iz Carneta, što znači da se rade prvi koraci prema uvođenju e-dnevnika u školu. Svi dopisi su uredno poslani i škola je spremna, te bi u skoroj budućnosti trebali dobiti laptope.

2.5. Županija – oprema potrebna za realizaciju Škole za život i strukovnih kurikuluma

Ravnatelj govori da je zvao zašto nije ništa učinjeno, ali mu je rečeno da pošalje dopis na protokol. Jutros su djelatnici Županije dobili dopis protokolirano poštom.

2.6. Uvođenje novog zanimanja

Ravnatelj navodi da će iduće godine biti 180 djece, pa bi zanimanje više možda bilo problem. Ravnatelj i predsjednica Školskog odbora nisu protiv, ali ih brojke zabrinjavaju. Ivica Borić konstatira da je ova godina bila idealna za uvođenje novog zanimanja. Ravnatelj nastavlja, da iduće godine jedan profesor iz ekonomskog aktiva ide u mirovinu, te da će biti dosta sati za navedeni aktiv. Tajnica zaključuje da je sad već kasno za postupanje, ali poslovi se mogu odraditi pa čekati iduću jesen. Ravnatelj navodi da bi možda bilo najbolje uvesti fakultativnu nastavu za zanimanje slastičar. Za neko drugo zanimanje vjerojatno ne bi dobili odobrenje jer bi trebalo zaposliti novi kadar. Gordana Blažević kaže da je stav bio da se ide na novo zanimanje – hotelijersko turistički tehničar, te da treba donijeti odluku. Ravnatelj predlaže da se razdvoje razredna odjeljenja kuhara i konobara. Goran Batarelo odgovara da za takvo nešto škola nema kapaciteta jer su i sad prisutna preklapanja u rasporedu, a i interes za konobare nije velik. Ivica Borić postavlja pitanje učenika sportaša u Sinju. Navodi primjer nekih škola u Splitu koje imaju odvojeno odjeljenje za takve učenike, koje pohađa 6 učenika. Tajnica navodi da takvi učenici moraju biti kategorizirani od strane Olimpijskog odbora, te da moraju biti vezani za neko područje rada. Borić kaže da će biti vezani za ekonomiju jer će to biti ekonomski sportski razred, te predlaže da se zatraži suglasnost za spomenuti sportski razred. Svi se slažu pa će ravnatelj provjeriti koje su mogućnosti vezano za odobrenje.

2.7. Prilaz za invalide

Domar je već obaviješten o potrebnim radovima, te je napravio izmjere. Goran Batarelo spominje problem na stepenicama restorana, na kojima bi trebalo popraviti ogradu. Ravnatelj odgovara da će ograda biti popravljena.

**3. Raskid ugovora o radu za radno mjesto voditelja računovodstva**

Gordana Blažević obrazlaže nastalu situaciju: žalba škole na zabranu zapošljavanje Jadranke Grčić-Rako na mjesto voditelja računovodstva nije usvojena. Ravnatelj navodi da je dana 02.10.2019 škola temeljem odluke inspektora od 05.04.2019. zatražila od predstavnika sindikata u funkciji radničkog vijeća suglasnost za prekid ugovora o radu. Sindikat se izjasnio za otkazivanje ugovora o radu dana 04.10.2019 (u privitku zapisnika). Daljnja zakonska procedura nalaže da se Školski odbor izjasni o zahtjevu ravnatelja u svezi namjere donošenja odluke o prekidu ugovora o radu. Ravnatelj naglašava da se sve izvodi po zakonu, te da je to jedini ispravni postupak. Ravnatelj će djelatnici ponuditi ugovor do 60 dana, i nakon toga poštivati daljnju proceduru. Tajnica navodi kronološki slijed pravnih radnji: 09.04.2019. je došlo Rješenje o zabrani zapošljavanja po raspisanom natječaju javno raspisanom 01.03.2019. Školski odbor je donio Odluku o suglasnosti tadašnjem ravnatelju, te je on izdao ugovor o radu na neodređeno vrijeme. Kad je došla pismena zabrana zapošljavanja, bivši ravnatelj je uložio žalbu. Dana 1.10.2019. sadašnji ravnatelj je dobio drugostupanjsko Rješenje da se žalba odbija. Razlog je što u to vrijeme nemamo Pravilnika o zapošljavanju, odnosno nemamo suglasnost Osnivača na izrađeni Pravilnik o zapošljavanju koji je pravovremeno dostavljen Osnivaču uz zahtjev za suglasnost. Stoga su poništeni svi natječaji doneseni u tom razdoblju. Nadalje, ravnatelj je dužan u roku od 15 dana od zaprimanja drugostupanjskog Rješenja raskinuti ugovor o radu, što spada u grupaciju izvanrednih otkaza. Pošto je Jadranka Grčić-Rako član sindikata Preporod, a ne Nezavisnog sindikata, zatražila je da se očituje njen sindikalni povjerenik. Međutim, to nije moguće jer je Nezavisni sindikat trenutno predstavnik Radničkog vijeća. Ravnatelj sad od Školskog odbora traži suglasnost za raskid ugovora. Predsjednica pita je li svima jasno o čemu se radi, te navodi da je došlo do grešaka u prijašnjim postupanjima. Nastavlja da se mora postupiti po rješenju inspekcije, te traži od članova Školskog odbora da se izjasne. Neven Filipovi Grčić kaže da sad izgleda kao da su članovi Školskog odbora preuzeli na sebe odgovornost i napravili grešku, te da je sve ove činjenice trebalo znati i prije. Daje prijedlog ravnatelju da se za iduće natječaje kompletno informira članove koji su uvjeti. Svi se slažu da je ovo zaista neugodna situacija. Filipović Grčić navodi da je on osobno protiv prijedloga, ali ako se po zakonu mora da se slaže. Ako članovi ne podrže odluku, ravnatelj otkazuje ugovor o radu uz obrazloženje i ograđuje se od odluke Školskog odbora te snosi odgovornost za odluku.

Odluka se daje na glasanje; članovi jednoglasno izglasavaju prekid ugovora djelatnici Jadranki Grčić Rako.

**4. Dani kolektivne sadnje drveća**

Ivica Borić predstavlja projekt; 26.10. učenici će uređivati okoliš i saditi drveća na lokacijama u okolici Sinja.

**5. Prijedlozi i mišljenja**

Ravnatelj objašnjava da je zatražio 4 projektora od Županije, i da će dok ne dođu tražena sredstva ista uzeti od škole. Radi se o 8800kn.

Nadalje, u petak je skraćena nastava zbog savjetničkog posjeta.

Zapisničarka: Predsjednica Školskog odbora:

Branka Vlastelica Gordana Blažević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_